Hoijas

Hoijas (Hoya), pazīstamas arī kā vaskapuķes un porcelāna puķes, ir Oleandru dzimtas ģints, kurā ietilpst vairāk nekā 500 tropisku augu sugu.

Savvaļā tās ir sastopamas Āzijā, tostarp, Filipīnās, Indijā, Taizemē, Malaizijā, Vjetnamā, Bangladešā, Indonēzijā, Polinēzijā, Jaungvinejā, kā arī daudzas sugas ir atrodamas Austrālijā.

 Morfoloģija 
Hoijas ir mūžzaļi, daudzgadīgi vīteņaugi, liānas vai (retāk) krūmi. Tās bieži ir epifīti un aug uz koku stumbriem, dažas sugas noklāj zemi, retāk — aug uz klintīm. Šie augi rāpjas, savijoties vai izmantojot ložņājošas saknes.

Lielākas sugas var sasniegt pat 18 m augstumu, ložņājot pa stumbriem.

Lapas ir veselas, izkārtotas pretēji, parasti biezas. Atkarībā no sugas lapām var būt dažādas īpašības — tās var būt gludas, matainas vai samtainas, var būt izteikts dzīslojums, dažām sugām uz lapām var izpausties nelieli, neregulāri sudraba plankumi.

Ziedi parasti ir vairāki un izkārtoti čemurā (piemēram, gaļīgajai hoijai), bet ne vienmēr (Hoya retusa). Tiem mēdz būt salds, spēcīgs aromāts, un vairums sugu ziedēšanas laikā izdala nektāru.

 Sugas 
Ģintī ir klasificētas vairāk nekā 500 sugas, tostarp:

 Banda hoija (Hoya bandaensis) Schltr.
 Čūsku hoija (Hoya serpens) Hook.f.
 Daudzziedu hoija (Hoya multiflora) Blume
 Gaļīgā hoija (Hoya carnosa) (L.f.) R.Br.
 Skaistā hoija (Hoya bella) Hook.
 Hoya archboldiana C.Norman
 Hoya australis R.Br. ex J.Traill
 Hoya bhutanica Grierson & D.G.Long
 Hoya bilobata Schltr.
 Hoya callistophylla T.Green
 Hoya cinnamomifolia Hook.
 Hoya densifolia Turcz.
 Hoya diversifolia Blume
 Hoya imbricata Decne.
 Hoya kentiana C.M.Burton
 Hoya kerrii Craib
 Hoya lanceolata Wall. ex D.Don
 Hoya linearis Wall. ex D.Don
 Hoya macgillivrayi F.M.Bailey
 Hoya macrophylla Blume
 Hoya microphylla Schltr.
 Hoya megalaster Warb. ex K.Schum. & Lauterb.
 Hoya obovata Decne.
 Hoya obscura Elmer ex C.M.Burton
 Hoya polyneura Hook.f.
 Hoya pubicalyx Merr.
 Hoya retusa Dalzell
 Hoya siamica Craib
 Hoya tarikuensis Rodda & Simonsson
 Hoya tauensis'' Kloppenb.

 Galerija 

 Atsauces 

Kategorija:Hoijas
Kategorija:Krāšņumaugi